CELEX: 32011D0078
Language: sl
Date: 2011-02-03 00:00:00
Title: 2011/78/EU: Sklep Komisije z dne 3. februarja 2011 o nekaterih ukrepih za preprečevanje prenosa afriške svinjske mrzlice iz Rusije v Unijo (notificirano pod dokumentarno številko C(2011) 503)  Besedilo velja za EGP

4.2.2011   
            
            
               SL
            
            
               Uradni list Evropske unije
            
            
               L 30/40
            
         SKLEP KOMISIJE
   z dne 3. februarja 2011
   o nekaterih ukrepih za preprečevanje prenosa afriške svinjske mrzlice iz Rusije v Unijo
   (notificirano pod dokumentarno številko C(2011) 503)
   (Besedilo velja za EGP)
   (2011/78/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti tretje alinee člena 22(1) Direktive,
   ob upoštevanju naslednjega:
   
               (1)
            
            
               Virus afriške svinjske mrzlice je zelo nalezljiva virusna okužba domačih in divjih prašičev z možnostjo zelo resnega in hitrega širjenja ne glede na državne meje.
            
         
               (2)
            
            
               Rusija od leta 2007 poroča o številnih izbruhih virusa afriške svinjske mrzlice pri prašičih in divjih prašičih po vsej državi.
            
         
               (3)
            
            
               Januarja 2011 je bil sporočen izbruh afriške svinjske mrzlice blizu meje Unije, v regiji Sankt Peterburg. Prisotnost navedene bolezni blizu meje Unije pomeni resno tveganje za rejne živali v Uniji.
            
         
               (4)
            
            
               Prevoznik mora zagotoviti, da se za vsako vozilo, uporabljeno za prevoz živali, v skladu z Direktivo Sveta 64/432/EGS (2) najmanj tri leta hrani evidenca, ki vsebuje podatke o čiščenju in razkuževanju.
            
         
               (5)
            
            
               Uvoz prašičev in proizvodov iz prašičjega mesa ni dovoljen iz Rusije, vendar pa virus, ki povzroča bolezen, preživi tudi v kontaminiranem okolju zunaj živali gostiteljice in se lahko vnese v Unijo z vozili, ki so prevažala prašiče.
            
         
               (6)
            
            
               Zato je treba sprejeti nekatere zaščitne ukrepe na ravni Unije, ki upoštevajo tveganje širjenja bolezni, preživetje virusa v okolju in možne poti njegovega prenosa. Zlasti je treba zagotoviti, da so vozila, ki so bila uporabljena za prevoz prašičev in vstopajo v Unijo iz Rusije, ustrezno očiščena in razkužena.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V tem sklepu „vozilo za prevoz rejnih živali“ pomeni vsako vozilo, ki se uporablja ali se je uporabljalo za prevoz prašičev.
   Člen 2
   Države članice zagotovijo, da izvajalec ali voznik vozila za prevoz rejnih živali ob prihodu iz Rusije na točki vstopa na ozemlje Unije pristojnemu organu države članice zagotovi podatke, iz katerih je razvidno, da je bilo vozilo očiščeno in razkuženo po zadnjem raztovarjanju prašičev.
   Navedeni podatki se lahko predložijo v obliki izjave iz Priloge I ali drugi enakovredni obliki. Če so podatki predloženi v drugi obliki, morajo zajemati področja iz navedene priloge. Original izjave hrani pristojni organ, kopijo pa izvajalec/voznik vozila za prevoz rejnih živali.
   Člen 3
   Pristojni organ države članice točke vstopa v Unijo pregleda vozila za prevoz rejnih živali, ki vstopajo na ozemlje Unije iz Rusije, da ugotovi, ali so bila zadovoljivo očiščena in razkužena.
   Če je bilo čiščenje in razkuževanje izvedeno zadovoljivo, pristojni organ izda potrdilo v skladu z vzorcem iz Priloge II. Original potrdila hrani pristojni organ, kopijo pa izvajalec/voznik vozila za prevoz rejnih živali.
   Če čiščenje in razkuževanje ni bilo izvedeno zadovoljivo, lahko prisojni organ:
   
               (a)
            
            
               zavrne vstop vozila za prevoz rejnih živali na ozemlje Unije; ali
            
         
               (b)
            
            
               za vozilo odredi ustrezno čiščenje in razkuževanje na kraju, ki ga je določil pristojni organ, čim bližje točki vstopa na ozemlje v Unijo v zadevni državi članici.
            
         Člen 4
   Ta sklep je naslovljen na države članice.
   
      V Bruslju, 3. februarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 24, 30.1.1998, str. 9.
   
      (2)  UL 121, 29.7.1964, str. 1977/64.
   
      PRILOGA I
      
         Vzorec izjave, ki jo zagotovi izvajalec/voznik vozila za prevoz rejnih živali
      
      Izvajalec/voznik vozila za prevoz rejnih živali … izjavljam, da:
      
         (vnesite številko registrske tablice)
      
      
                  —
               
               
                  zadnje raztovarjanje živali je potekalo v/na:
                  
                              Država, regija, kraj
                           
                           
                              Datum
                              (dd.mm.ll)
                           
                           
                              Čas
                              (uu:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  po raztovarjanju je bilo vozilo očiščeno in razkuženo. Čiščenje in razkuževanje je vključevalo prostor za prevoz rejnih živali, nakladalno rampo, kolesa in voznikovo kabino ter zaščitna oblačila/škornje, uporabljene med raztovarjanjem.
                  Čiščenje in razkuževanje je potekalo v/na:
                  
                              Država, regija, kraj
                           
                           
                              Datum
                              (dd.mm.ll)
                           
                           
                              Čas
                              (uu:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  razkužilo je bilo uporabljeno v koncentracijah, ki jih priporoča proizvajalec (navedite snov in njeno koncentracijo): …
                  
                              Datum
                           
                           
                              Kraj
                           
                           
                              Podpis izvajalca/voznika
                           
                        
                               
                           
                           
                               
                           
                           
                               
                           
                        
                              Ime izvajalca/voznika vozila za prevoz rejnih živali in njegov sedež (z velikimi tiskanimi črkami) …
                           
                        
            
   
      PRILOGA II
      
         Potrdilo o čiščenju in razkuževanju za vozila za prevoz rejnih živali, uporabljenih za prevoz prašičev, ki vstopajo na ozemlje Unije iz Rusije
      
      Podpisana uradna oseba potrjujem, da sem:
      
                  1.
               
               
                  danes pregledal vozila za prevoz rejnih živali z registrskimi tablicami … in z vizualnim nadzorom ugotovil, da je nakladalno območje zadovoljivo očiščeno;
                  (vstavite številke registrskih tablic)
               
            
                  2.
               
               
                  pregledal podatke, predložene v obliki izjave iz Priloge I k Sklepu Komisije 2011/78/EU ali v drugi enakovredni obliki, ki zajema področja iz Priloge I k Sklepu 2011/78/EU.
                  
                              Datum
                           
                           
                              Čas
                           
                           
                              Kraj
                           
                           
                              Pristojni organ
                           
                           
                              Podpis uradne osebe (1)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Žig:
                           
                           
                              Ime z velikimi tiskanimi črkami:
                              …
                           
                        
            
         (1)  Barva žiga in podpisa se mora razlikovati od barve tiska.